Իսկ առավոտյան Հարություն Ամիրջանյանը հոդվածի փաստերը ստուգողներին անակնկալ էր մատուցել: Հեռախոսով մեզ հետ խոսելուց հետո Հարություն Ամիրջանյանի հրահանգով ապօրինի հատված ծառերի բոլոր կոճղերը սվաղվել էին ցեխով, և տեղանքը դարձել էր անճանաչելի: Մեկ օր առաջ նկարահանած ծառերի բները չէինք գտնում, բայց հետո նկատեցինք անտառահատների գիշերային տիտանական աշխատանքի արդյունքը։ Բնապահպանական պետական տեսչության և Թումանյանի ոստիկանության օպերատիվ աշխատողները հայտնաբերեցին ապօրինի հատված 52 ծառերի կոճղեր: